Tóásó-ügy: nemzetközi vizsgálatot kér az ír áldozat édesanyja
Caroline Dwyer lánya kíséretében Bolíviában tartózkodik, és fia halálának helyszínén, Santa Cruzban tett nyilatkozatot a sajtónak.
Nemzetközi vizsgálatot kért fia halálának körülményeirõl a magyar sajtóban Tóásó-ügyként ismert bolíviai terroristaügy ír áldozatának, Michael Dwyernek az édesanyja.
Caroline Dwyer lánya kíséretében Bolíviában tartózkodik, és fia halálának helyszínén, Santa Cruzban tett nyilatkozatot a sajtónak helyi idõ szerint csütörtökön.
Azt mondta, azért utazott a dél-amerikai országba, hogy kiderítse az igazságot Michael haláláról.
A bolíviai kommandósok 2009. április 16-án, a Santa Cruz-i Las Américas szállodában ütöttek rajta egy feltételezett terrorcsoporton, amely állítólag Evo Morales elnök meggyilkolására készült, és az ország erõszakos kettészakítását készítette elõ. Az akcióban életét vesztette a bolíviai-magyar-horvát állampolgárságú Rózsa Flores Eduardo, az erdélyi magyar Magyarosi Árpád és Michael Dwyer. A hatóságok õrizetbe vették a két túlélõt, a magyar és román állampolgársággal rendelkezõ Tóásó Elõdöt és a bolíviai-horvát kettõs állampolgár Mario Tadicot. Õk az ügy további 37 vádlottjával együtt azóta is vizsgálati fogságban vannak, perük még mindig folyamatban van.
Caroline Dwyer most egyebek között azt mondta, hogy fia egy tanfolyamra utazott Bolíviába, és az ottani politika egyáltalán nem érdekelte.
Kijelentette, a kormány képviselõivel találkozva bizonyítékokat terjesztett elõ arra, hogy fiát nem lövöldözés közben érte halálos golyó, hanem egyszerûen kivégezték, miközben nem is tanúsított ellenállást. Emlékeztetett arra, hogy ezt a holttesten Írországban végzett törvényszéki orvosi vizsgálat megerõsítette.
Carolina Dwyer elmondta, azt kérte a kormánytól, járuljon hozzá, hogy az ügyben nemzetközi vizsgálatot folytassanak le. Azt a választ kapta, hogy a helyi hatóságok más vizsgálatok megállapításait is figyelembe tudják venni, de csak azután, hogy az ötödik éve folyó bolíviai per befejezõdik - tette hozzá.
Santa Cruzban Caroline Dwyer részt vett a per egyik meghallgatásán, és találkozott Tóásó Elõddel, valamint Mario Tadiccsal is.